Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 59/12/8811	Trebišov, 25.4.2012
EEČ : 2-69-140-2012

U Z N E S E N I E

Trestná vec:	obvinený XXXXX  
Prečin:	ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
	Ako zákonný otec maloletých detí a to XXXXX im po dlhšiu dobu v mieste trvalého bydliska v Sečovciach XXXXX a inde umožnil z nedbanlivosti viesť záhaľčivý život tým, že menovaní vynechávali povinnú školskú dochádzku na XXXXX a aj napriek viacnásobným upozorneniam zo strany vedenia školy o to nedbal a nezjednal nápravu, pričom XXXXX v školskom roku 2011-2012 vymeškala od 01.09.2011 do 29.02.2012 vymeškala 283 neospravedlnených vyučovacích hodín, mal. XXXXX v školskom roku 2011/2012 vymeškal od 01.09.2011 do 29.02.2012 vymeškal 237 neospravedlnených vyučovacích hodín, XXXXX v škoskom roku 2011/2012 od 01.09.2011 do 29.02.2012 vymeškal 305 neospravedlnených hodín a XXXXX v školskom roku 2011/2012 od 01.09.2011 do 29.02.2012 vymeškala 144 neospravedlnených hodín.  

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
30 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľa OR PZ, OKP, OVK v Trebišove,  sp. zn. ORP-771/OVK-TV-2011 z 29.02.2012 bolo vznesené obvinenie XXXXX za prečin ohrozovania mravnej výchovy mládeže podľa § 211 ods. 1 písm. b, ods. 3 písm. a  Tr. zák.

	Tento prečin mal obvinený spáchať tak, ako je uvedené vo výroku tohto uznesenia.

	Obvinený XXXXX  sa v priebehu vyšetrovania ku skutku, ktorý je mu kladený za vinu, v plnom rozsahu doznal. 

Obvinený XXXXX zároveň súhlasil s podmienečným zastavením trestného stíhania, pričom jeho konaním nebola spôsobená  žiadna škoda.

	Súčasne som v zmysle § 216 ods. 2 Tr. por. stanovil skúšobnú dobu  obv. XXXXX v trvaní 30 (tridsať)  mesiacov, ktorá začína plynúť právoplatnosťou tohto uznesenia, pričom ak obvinený povedie  v priebehu tejto skúšobnej doby riadny život, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať, a to aj počas plynutia skúšobnej doby.

	Z vyššie uvedených dôvodov a vzhľadom na osobu páchateľa s prihliadnutím na jeho  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvineného XXXXX  za dostačujúce.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na Okresnú prokuratúru v Trebišove.
Sťažnosť má odkladný účinok

JUDr. Róbert Kuka
prokurátor